ELŐTERJESZTÉS

Velem községi Önkormányzat Képviselő-testülete

2019. november 26-i képviselő-testületi ülése

8. napirendi pontjához

Tisztelt Képviselő-testület!

Az előző évek gyakorlatát követve a téli időjárás beálltát megelőzően szükségesnek ítélem a hó- és síkosság mentesítés biztosítása érdekében a feladatok ellátását külső vállalkozó bevonásával megoldani.

Évek óta Kutits László bozsoki vállalkozó végzi el az önkormányzati utakon a hó eltakarítást, munkájáról mindig megelégedéssel nyilatkoztunk.

Az előző évek árajánlatához képest a hó-eltakarítási, ügyeleti időszakon kívül végzett hó-eltakarítás díja 2018. évben 2.000,- forinttal emelkedett, a készenléti díj és a jégmenetesítés díja évek óta nem emelkedett. A vállalkozó az idei évben változatlan áron vállalja a hó- és síkosság- mentesítést az alábbiak szerint:

* készenléti díj: bruttó 20 000,- Ft/hó 2019. december 1 – 2020. március 15. közötti időszakra
* hó eltakarítás alkalmankénti ára: bruttó 40 000,- Ft/alkalom, ügyeleti időszakon kívül bruttó 46 000,- Ft/alkalom
* jégmentesítés bruttó 18 000,- Ft/alkalom

Kérem a T. Képviselő-testületet, hogy az előterjesztést megvitatni és a határozati javaslatot elfogadni szíveskedjen.

**Velem, 2019. november 22.**

**Bakos László s.k.**

 **polgármester**

****

**Határozati javaslat:**

Velem községi Önkormányzat Képviselő-testülete a hó- és síkosság mentesítési munkák ellátására Kutits László Bozsok, Rákóczi utca 72. sz. alatti vállalkozóval megállapodást köt 2019. december 1-2020.március 15. közötti időszakra az alábbiak szerint:

* készenléti díj: bruttó 20.000,- Ft/hó
* hó eltakarítás alkalmankénti ára: bruttó 40.000,- Ft/alkalom, ügyeleti időszakon kívül bruttó 46.000,- Ft/alkalom,
* jégmentesítés bruttó 18.000,- Ft/alkalom.

A képviselő-testület felhívja a vállalkozó figyelmét, amennyiben kárt okoz, kártérítési

 felelősséggel tartozik. A képviselő-testület felhatalmazza a polgármestert a megállapodás aláírására.

**Felelős:** Bakos László polgármester

**Határidő:** azonnal